Odd Thomas (filma)

Odd Thomas (euskaraz Thomas Arraroa), 2013ko Stephen Sommers estatubatuarrak zuzendutako naturaz gaindiko eta misteriozko film bat da. Dean Koontz idazlearen 2003ko izenburu berdineko eleberrian oinarritua dago. Anton Yelchin, Willem Dafoe, Addison Timlin eta Nico Tortorella aktoreek antzeztu zuten.

 Argumentua 

AEB, Kalifornia, Odd Thomasek (Anton Yelchin) mundua aldatu nahi ez arren, Wyatt Porter (Willem Dafoe) polizia buruari krimenak argitzen lagundu ohi dio, Oddek dituen ahalmenen bidez: hildakoen mamuak ikusi eta haiekin mintzatzeko gaitasuna baitu, bai eta bizien atsekabeaz elikatu eta ekintza bortitzak gertatu aurretik agertu ohi diren espiritu gaiztoekin ere. Thomasek Robert Robertson / Fungus Bob (Shuler Hensley) deritzon arrotz baten inguruan ehundaka espiritu hegaka ikustean larritu egingo da. Gizon horrek hiltzaileentzako santutegi bat eraiki eta konplot arriskutsu bat prestatu duela jakitean, Oddek arrotza nola edo hala geldiarazten saiatuko da.

 Aktoreak 
 Anton Yelchin: Odd Thomas
 Willem Dafoe: Wyatt Porter
 Addison Timlin: Stormy Llewellyn
 Gugu Mbatha-Raw: Viola
 Nico Tortorella: Simon Varner
 Shuler Hensley: Fungus Bob
 Kyle McKeever: Bern Eckles ofiziala
 Melissa Ordway: Lysette

 Kanpo estekak 
 IMDBko fitxa irakurgai 

Kategoria:Ameriketako Estatu Batuetako filmak
Kategoria:Misterio filmak
Kategoria:Mamuei buruzko filmak
Kategoria:Thrillerrak
Kategoria:Kalifornian girotutako filmak
Kategoria:2000ko hamarkadan girotutako filmak
Kategoria:Liburuetan oinarritutako filmak